ભોપાલ (મધ્ય પ્રદેશ) – અનુસૂચિત જાતિ તથા જનજાતિઓ (SC/ST)નાં લોકો પર અત્યાચાર રોકવા માટે ઘડવામાં આવેલા (એટ્રોસિટી) એક્ટમાં ફેરફાર કરવા અંગે સુપ્રીમ કોર્ટે આપેલા ચુકાદાના વિરોધમાં આજે દલિત સંગઠનોએ કરેલા ‘ભારત બંધ’ એલાને હિંસક સ્વરૂપ ધારણ કર્યું છે. દેખાવકારો અને પોલીસ જવાનો વચ્ચેની અથડામણ સંબંધિત ઘટનાઓમાં મધ્ય પ્રદેશમાં 6 જણનાં મરણ નિપજ્યા છે. જ્યારે ઉત્તર પ્રદેશમાં બે તથા રાજસ્થાનમાં એક જણનું મરણ નિપજ્યું છે. મધ્ય પ્રદેશના ગ્વાલિયર, ભિંડ તથા મોરેના શહેરોમાં મરણ નોંધાયા છે.